
Anexa nr. 1 la HCL nr. 88 din 28.04.2022

Raportul 
 privind  stadiul de înscriere a datelor în registrul agricol pe trimestrul I al anului 2022

Pentru completarea și ținerea la zii a registrelor agricole la  nivelul UAT Marghita sunt desemnate două persoane cu dispoziția primarului  iar în fișa postului sunt specificate atribuții privind obligativitatea completării și ținerii la zii a registrelor agricole. Pentru încărcarea datelor în RA este desemnat cu dispoziția primarului un inginer topograf.
La nivelul UAT Marghita registrul agricol la data de 31 martie 2022 este completat în procent de 100% ,în format electronic, conform O.G.nr 28/2008 privind registrul agricol art. 6, alin.  (7) conform căreia începând cu data de 1 ianuarie 2018, registrul agricol se întocmește și se ține la zi în format electronic."Pentru completarea registrului agricol în format electronic la nivelul UAT Marghita se folosește un program cu denumirea de AgroRegis achiziționat de primărie de la firma de soft Indeco Baia Mare.
În baza Hotărârii nr 44 din 19.03.2020 art. 2, alin.  (1) începând cu anul 2020 conducerea și ținerea la zi a Registrului agricol se  face numai în format electronic.
La nivelul UAT Marghita sunt deschise  un număr de 38 de volume de registru agricol,  pe patru tipuri după cum urmează;
Tipul I 32 volume cu persoane fizice cu domiciliul pe raza UAT
Tipul II 4 volume persoane fizice cu domiciliul în alte localități
Tipul III 1 volum persoane juridice cu domiciliul fiscal pe raza UAT
Tipul IV 1 volum persoane juridice cu domiciliul fiscal în alte localități
Registrele agricole ale Municipiului Marghita cuprind un număr  de 2790 poziții, după cum urmează:  
 Tip I -2457 poziții
	 Tip II-275 poziții
	 Tip III-31 poziții
	 Tip IV-27 poziții
 Înscrierea în Registrul agricol a datelor privind componența gospodăriei/exploatației agricole fără personalitate juridică se face pe baza declarației date pe propria răspundere sau pe bază de documente de capul gospodăriei sau, în lipsa acestuia, de un alt membru major al gospodăriei, care dispune de capacitate deplină de exercițiu, după cum urmează:
a) prin vizitarea persoanelor fizice de către persoanele împuternicite cu completarea registrului agricol;
b) la primărie, în cazul în care un reprezentant major al persoanei fizice se prezintă din propria inițiativă sau pentru rezolvarea altor probleme;
c) pe baza declarației trimise prin poștă, cu confirmare de primire, pe cheltuiala persoanei care are obligația de a fi înregistrată în registrul agricol;
d) pe baza unei procuri notariale date de capul gospodăriei;
e) prin invitarea la primărie a persoanelor fizice care au obligația să efectueze declarațiile pentru înscrierea datelor în registrul agricol.
Termenele la care persoanele fizice și juridice au obligația să declare datele pentru înscrierea în registrul agricol sunt următoarele:
a) între 5 ianuarie și ultima zi lucrătoare a lunii februarie, pentru datele anuale privind membrii gospodăriei, terenul aflat în proprietate/folosință, clădirile și mijloacele de transport cu tracțiune animală și mecanică, mașinile, utilajele și instalațiile pentru agricultură și silvicultură, efectivele de animale existente în gospodărie/unitatea cu personalitate juridică la începutul fiecărui an, precum și modificările intervenite în cursul anului precedent în efectivele de animale pe care le dețin, ca urmare a vânzării-cumpărării, a produșilor obținuți, a morții sau a sacrificării animalelor ori a altor intrări-ieșiri;
b) între 1 și ultima zi lucrătoare a lunii mai, pentru datele privind categoria de folosință a terenului, suprafețele cultivate, numărul pomilor în anul agricol respectiv;
c) persoanele fizice și juridice au obligația să declare date, pentru a fi înscrise în registrul agricol, și în afara termenelor prevăzute la lit. a) și b), în termen de 30 de zile de la apariția oricărei modificări.
(2) În cazul în care persoanele fizice sau cele juridice nu fac declarațiile la termenele legale , se consideră că nu au intervenit niciun fel de modificări, fapt pentru care în registrul agricol se reportează din oficiu datele din anul precedent.	Pentru declararea în registrul agricol a datelor din capitolele prevăzute conform Hotărârii de Guvern se folosește un model de declarație eliberat la nivelul UAT Marghita .
Înscrierea în registrul agricol a datelor privind clădirile și terenurile, a titularului dreptului de proprietate asupra acestora, precum și a schimbării categoriei de folosință s-a  făcut  numai pe bază de documente anexate la declarația făcută sub semnătura capului de gospodărie sau, în lipsa acestuia, a unui membru major al gospodăriei, sub sancțiunea nulității. În cazul în care nu există documente, înregistrarea în registrul agricol a datelor privind clădirile și terenurile, a titularului dreptului de proprietate asupra acestora, precum și a schimbării categoriei de folosință se poate face pe baza declarației date sub semnătura capului gospodăriei sau, în lipsa acestuia, de un alt membru major al gospodăriei, sub sancțiunea nulității. Aceste declarații pot fi date, potrivit opțiunii persoanei fizice obligate să declare în registrul agricol, după cum urmează:
a) în fața secretarului localității;
b) în fața notarului public;
c) la misiunile diplomatice și oficiile consulare ale României.
(3) În cazul indiviziunii, oricare dintre coindivizari poate da declarația în condițiile   prevederilor legale.
(4) Pentru entitățile cu personalitate juridică, datele au fost înscrise  în registrul agricol pe baza declarațiilor date de reprezentantul legal al unității respective, însoțite de documente.
Ori de câte ori intervin modificări în registrul agricol referitoare la terenuri, la categoria de folosință a acestora, la clădiri, la mijloacele de transport sau la orice alte bunuri deținute în proprietate ori în folosință, după caz, de natură să conducă la modificarea oricăror impozite și taxe locale prevăzute de titlul IX din Legea nr. 227/2015 privind Codul fiscal, cu modificările și completările ulterioare, funcționarii cu atribuții privind completarea, ținerea la zi și centralizarea datelor din registrele agricole au obligația de a comunica aceste modificări funcționarilor din compartimentele de resort din aparatul de specialitate al primarului, în termen de 3 zile lucrătoare de la data modificării.
Datele instrumentate la nivelul oricăror compartimente de resort din aparatul de specialitate al primarului și care fac obiectul înscrierii în registrul agricol se comunică compartimentului de resort cu atribuții în acest sens, în termen de 3 zile lucrătoare de la data înregistrării lor, prin grija conducătorului compartimentului respectiv. Cu titlu de exemplu, fără a se limita la acestea, sunt compartimentele de resort din aparatul de specialitate al primarului cu atribuții în domeniul:
a) administrării impozitelor și taxelor locale;
b) amenajării teritoriului, urbanismului și al autorizării executării lucrărilor de construcții.
	In momentul de față se lucrează la actualizarea bazei de date la gospodăriile care se prezintă pentru declarația anuală, confruntându-se datele cu situația de la serviciul local de taxe și impozite.Se înregistrează contractele de arendă atât în registrul de arendă cât și în registrul agricol, se eliberează adeverință cu suprafețele agricole utilizate, pentru APIA fiecare adeverință fiind semnată de un inspector de la taxe. Pentru o evidență unitară la nivelul UAT Marghita  se solicită  matricola detaliată pentru fiecare gospodărie sau persoană juridică de la Serviciul impozite și taxe locale confruntându-se datele cu  de la registrul agricol.
	În continuare se propune confruntarea tuturor pozițiilor înscrise în registrul agricol cu situația existentă la Serviciul de taxe și impozite locale și corectarea neconcordanțelor.
	După expirarea termenului de depunere a cererilor pentru terenurile utilizate la APIA gospodăriile care nu s-au prezentat la actualizarea bazei de date de la registrul agricol vor fi invitați la primărie conform HCL 95/2010.

Anexa nr.2  la HCL 88 din 28.04.2022
PROGRAM DE MĂSURI
pentru eficientizarea activității de înscriere a datelor în Registrul Agricol
 
	Nr.crt.
	Denumirea activităţii
	Termen 
de îndeplinire
	Persoane responsabile

	1.
	Se va efectua afişajul și înștiințarea populației cu privire la procedura și termenele de înregistrare în registrele agricole și verificarea în teren a corectitudinii înscrierii datelor pe baza declarației date de către capii gospodăriilor și de către reprezentanții legali a persoanelor juridice
	  permanent
	Lazar Imre
Dan Andreea Maria

	2.
	Intocmirea și ținerea la zi a registrului agricol se organizează conform celor prevăzute în HCL nr 44 din 19.03.2020 pe suport electronic.
	  permanent
	Lazar Imre
Dan Andreea Maria

	3.
	Toate datele din registrul agricol, au caracter de interes public și trebuie să fie corecte din punctul de vedere al proprietății termenilor utilizați, sub aspect gramatical, ortografic, ortoepic și, după caz, sub aspectul punctuației, conform normelor academice în vigoare, potrivit prevederilor Legii nr.500/2004 privind folosirea limbii romane în locuri, relații și instituții publice.
	 permanent
	Lazar Imre
Dan Andreea Maria

	4.
	Tehnica de completare a registrului agricol se face cu respectarea strictă a Normelor tehnice de completare a registrului agricol pentru perioada 2020-2024, având caracterul unui document oficial care constituie o sursa importanta de informaţii pentru :
- elaborarea pe plan local a unor politici in domeniile : fiscal, agrar, protecţie sociala, cadastru, edilitar-urbanistic, sanitar, şcolar, servicii publice de interes local,
–satisfacerea unor solicitări ale cetățenilor,
-este sursa administrativă de date pentru sistemul informațional statistic, respectiv : statistica oficială, pregătirea și organizarea recensămintelor agricole, ale clădirilor și ale populației, ale unor anchete-pilot, organizarea unui sistem de observări statistice prin sondaj, etc
	  permanent
	Lazar Imre
Dan Andreea Maria

	5.
	Registrul agricol în format electronic furnizează la termenele stabilite sau la cerere, date ce pot caracteriza un rând de formular, un formular, o structura administrativ-teritorială, pentru unul sau mai mulți ani, păstrând codurile de rând și denumirile din cadrul formularelor registrului agricol pe suport hârtie.
	    permanent
	Lazar Imre
Dan Andreea Maria

	6.
	Comunicarea către Compartimentul  taxe și  impozite locale, în termen de 3 zile lucrătoare,a modificărilor intervenite în registrul agricol, referitoare la terenuri, categoria de folosință a acestora, la clădiri sau orice alte bunuri deținute în proprietate sau în folosința, după caz, de natura să conducă la modificarea oricăror impozite si taxe locale prevăzute de Codul fiscal.
	  permanent
	Lazar Imre
Dan Andreea Maria

	7.
	Comunicarea către Compartimentul impozite si taxe locale, in termen de 3 zile lucrătoare,a modificărilor intervenite in registrul agricol, referitoare la terenuri, categoria de folosinţa a acestora, la cladiri sau orice alte bunuri detinute in proprietate sau in folosinta, dupa caz, de natura sa conduca la modificarea oricaror impozite si taxe locale prevazute de Codul fiscal.
	 permanent
	Lazar Imre
Dan Andreea Maria

	8.
	Datele instrumentate la nivelul Compartimentului  Impozite și taxe locale și Compartimentului Urbanism, amenajarea teritoriului, care fac obiectul înscrierii în registrul agricol, se comunica compartimentului de resort în termen de 3 zile lucrătoare de la data înregistrării lor, prin grija conducatorului compartimentului respectiv ,
	  permanent
	Bosca Anca
TecăuBalog Daniela

	9.
	Orice modificare în registrul agricol se va face numai cu avizul scris al S.G al Municipiului Marghita;

	  permanent
	 Lazar Imre
Dan Andreea Maria

